Mistenkte ranere pågrepet etter åtte minutter
Ranet skjedde ved Glemmen videregående skole. - En mann og en kvinne i 20-årene er pågrepet og siktet i saken. De ble pågrepet åtte minutter etter at vi fikk melding om ranet, opplyser Østfold politidistrikt på Twitter. Bussjåføren varslet politiet om hendelsen klokken 16.21. - Klokken 16.29 pågrep en patrulje et par som passet til beskrivelsen av ranerne, sier operasjonsleder Paul Horne til Fredriksstad Blad. Bussjåføren ble ikke skadd under ranet og kunne fortsette å kjøre bussen etterpå. - Vi skal ha en nærmere samtale med ham senere, sier Horne. De mistenkte ranerne er kjent av politiet fra før.
To ranere fikk med seg dagens omsetning etter å ha slått og truet en bussjåfør i Fredrikstad tirsdag ettermiddag.